Приложение № 2

П Р О Е К Т !
ДОГОВОР № …………. от …………….2019 г.


Днес ....................... 2019 год., в гр. Крумовград, на основание чл. 194, ал. 1 от Закона за обществените поръчки (ЗОП) и утвърден протокол от ……………….. г. на комисия, назначена със заповед № ………. от ………….г на Управителя на МБАЛ „Живот +“ ЕООД гр. Крумовград, за определяне на изпълнител на обществена поръчка с предмет: „Частична подмяна на дограма, топлоизолация и ремонт на част от покрива на сграда на МБАЛ „Живот +“ ЕООД, включващ Блок „Г“, топла връзка между Блок „Г“ и Блок „В“  и подмяна на дограма на операционна зала към АГО“, се сключи настоящият договор между:

МНОГОПРОФИЛНА БОЛНИЦА ЗА АКТИВНО ЛЕЧЕНИЕ „Живот +” ЕООД гр. Крумовград, ул. „Христо Ботев” № 2, с БУЛСТАТ 108508560, представляван от д-р Мария Иванова – Управител, наричана по-нататък „ВЪЗЛОЖИТЕЛ”, от една страна
 и от друга

“....................................” .............. с ЕИК................................................  със седалище и адрес на управление гр.  ............................................., ул. „...........................................................“ №........., представлявано от............................................................................................. с ЕГН: …………………………, в качеството  му на  ……………………. на  ......................................... ........................................, наричан по-долу ИЗПЪЛНИТЕЛ за следното
I. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯ се задължава да извърши строително-монтажни работи (наричани по-долу СМР) на обект: „Частична подмяна на дограма, топлоизолация и ремонт на част от покрива на сграда на МБАЛ „Живот +“ ЕООД, включващ Блок „Г“, топла връзка между Блок „Г“ и Блок „В“  и подмяна на дограма на операционна зала към АГО“, които са посочени в представената количествено-стойностна сметка, ценово предложение, предложението за изпълнение на поръчката за изпълнение на поръчката на ИЗПЪЛНИТЕЛЯ и линеен календарен график, които се явяват неразделна част от настоящия договор. 

(2) Място на изпълнение на договора: гр. Крумовград, общ. Крумовград, ул. „Христо Ботев“ № 2.
(3) Материалите, годни за втора употреба, добити при изпълнението на поръчката, са собственост на ВЪЗЛОЖИТЕЛЯ и се депонират на указаните от него места.

II. ДЕЙСТВИЕ НА ДОГОВОРА. СРОК ЗА ИЗПЪЛНЕНИЕ.


Чл. 2 (1) Срокът на договора започва да тече от датата на подписването му и е до датата на пълното  изпълнение на правата и задълженията на страните по договора, в това число изпълнение на задълженията по време на гаранционния период.


(2) Срокът на изпълнение на СМР е .......................... календарни дни, съгласно Предложението за изпълнение на поръчката на ИЗПЪЛНИТЕЛЯ. Срокът започва да тече след получаване на възлагателно писмо от ВЪЗЛОЖИТЕЛЯ и е до датата на подписване на акт (обр. 19). 
(3) Изпълнението на работите се счита за приключено с подписването на протокол Констативен акт (Образец 19) за приемане на договорените работи. 
ІІІ. ЦЕНИ И НАЧИН НА ПЛАЩАНЕ

Чл. 3. (1) Общата цена за извършването на строително-монтажните работи, определена съгласно ценовото предложение (количествено-стойностната сметка), неразделна част от договора на ИЗПЪЛНИТЕЛЯ е в размер на  .........................................  (…………………………………) лева без ДДС или ....................................... (……………… ……………). лева с ДДС и са ценообразувани при следните показатели за образуване на единична цена:

· Часова ставка: ……………лв.

· Допълнителни разходи върху труд: ……………..%.

· Допълнителни разходи върху механизация: ……………..%.

· Доставно-складови разходи: ……………..%.

· Печалба: ……………..%.


(2) Посочената цена от ИЗПЪЛНИТЕЛЯ за цялостното изпълнение на обекта е окончателна и не подлежи на увеличение през целия срок на действие на договора.


(3) Цената по предходната алинея е за цялостното извършване на строително-монтажните работи, включително цената на вложените материали, извършени работи и разходите за труд, механизация, енергия, складиране и други подобни, както и печалба за ИЗПЪЛНИТЕЛЯ.


Чл. 4. (1) Всички плащанията по настоящия договор ще се извършват по банков път  по сметка на ИЗПЪЛНИТЕЛЯ, която е: 


Банкови реквизити:


Банка  “…………………………” ……..  клон /офис …………………………..

Банков код: …………………..

Банкова сметка, по която ще бъде преведена сумата от ВЪЗЛОЖИТЕЛЯ: ………………………………………………………,

(2) Авансовото плащане е в размер на 30 % (тридесет процента) от цената на договора и се заплаща след представяне от ИЗПЪЛНИТЕЛЯ и одобряване от ВЪЗЛОЖИТЕЛЯ на фактура за авансовото плащане. ИЗПЪЛНИТЕЛЯТ представя на ВЪЗЛОЖИТЕЛЯ фактура за авансово плащане в срок до 30 (тридесет) дни от датата на подписване на договора. Авансовото плащане се приспада изцяло от окончателното плащане.
(3) Окончателното плащане е в размер на разликата до 100% (сто процента) от действително изпълнените и приети строително-монтажни работи, но не повече от стойността на договора. Размерът на окончателното плащане е сумата, равна на разликата между стойността на действително изпълнените и приети строително-монтажни работи, съответно стойността на договора между ВЪЗЛОЖИТЕЛЯ и ИЗПЪЛНИТЕЛЯ и общата сума от авансовото плащане. Окончателно плащане се извършва след подписване на Акт обр. 19 между представители на ВЪЗЛОЖИТЕЛЯ и ИЗПЪЛНИТЕЛЯ.

Чл. 5.  (1) Гаранцията за добро изпълнение на договора е в размер на  3 % (три процента) от стойността на договора без ДДС.


(2)  Гаранцията за добро изпълнение се освобождава в срок от 30 дни след подписване на протокол Констативен акт (Образец 19) за приемане на договорените работи.
            (3) ВЪЗЛОЖИТЕЛЯ не дължи лихви за периода, през който средствата законно са престояли при него.

            (4) Когато ИЗПЪЛНИТЕЛЯТ е сключил договор/и за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнението от тях работи.
ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл. 6. (1) ИЗПЪЛНИТЕЛЯТ се задължава да изпълни качествено, в технологична последователност и в договорения срок работите - предмет на този договор.
(2) ИЗПЪЛНИТЕЛЯТ е длъжен да извърши строителството с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности.

           (3) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извършва качествено строително-монтажните работи.  Материалите се доставят със сертификат за качество и сертификат за произход.


(4) Разходите за консумация на електроенергия, вода и други консумативи, необходими за изграждане на обекта са за сметка на ИЗПЪЛНИТЕЛЯ.

(5) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.
Чл. 7. (1) ИЗПЪЛНИТЕЛЯТ се задължава да съхранява и опазва строителните материали и изпълнените строителни работи до приемането на обекта.

(2) ИЗПЪЛНИТЕЛЯТ се задължава да допуска ВЪЗЛОЖИТЕЛЯ да проверява изпълнението на договора по начин, който няма да препятства нормалното осъществяване на работите.
(3) ИЗПЪЛНИТЕЛЯТ се задължава да предаде обекта почистен и годен за експлоатация.

Чл. 8. (1) ИЗПЪЛНИТЕЛЯТ се задължава да спазва мероприятията по опазване на околната среда, да отстранява от обекта излишните материали, както и да опазва околните терени, с оглед да се избегнат щети на държавни, общински и частни имоти, произтичащи от неговите методи на работа.


(2) ИЗПЪЛНИТЕЛЯТ се задължава да осигури условия за безопасна работа, съгласно с изискванията на нормативните актове по охрана на труда, по пожаробезопасността и по безопасността на движението.

(3) Всички санкции, наложени от компетентните органи, за нарушения от страна на ИЗПЪЛНИТЕЛЯ по ал. 1 и ал. 2, и за вреди, нанесени на трети лица, от страна на ИЗПЪЛНИТЕЛЯ, са за негова сметка.
Чл. 9. ИЗПЪЛНИТЕЛЯТ е длъжен да сключи договор/и за подизпълнение с посочените в офертата му подизпълнители в срок от 5 дни от сключването на настоящия договор и да представи оригинален екземпляр на ВЪЗЛОЖИТЕЛЯ в 3-дневен срок.
Чл. 10. ИЗПЪЛНИТЕЛЯТ има право да получи уговореното възнаграждение в посочените срокове и условия.
V. ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл. 11. ВЪЗЛОЖИТЕЛЯТ се задължава да предостави на ИЗПЪЛНИТЕЛЯ строителната площадка за времето, предвидено за изграждане на обекта - предмет на този договор и за реализиране целите по договора, както и да представи всички необходими строителни книжа, ако е приложимо.

Чл. 12. ВЪЗЛОЖИТЕЛЯТ се задължава да осигури свободен достъп на ИЗПЪЛНИТЕЛЯ до обекта съгласно одобрения от него график.


Чл. 13. ВЪЗЛОЖИТЕЛЯТ има право да упражнява чрез свои представители контрол върху изпълняваните работи, предмет на договора.


Чл. 14. ВЪЗЛОЖИТЕЛЯТ се задължава да съдейства за изпълнението на договорените работи, като своевременно решава всички технически проблеми, възникнали в процеса на работа.


Чл. 15.  ВЪЗЛОЖИТЕЛЯТ се задължава да приеме в срок изпълнените работи.


Чл. 16. ВЪЗЛОЖИТЕЛЯТ се задължава да заплати в договорените срокове и при условията на договора дължимите суми на ИЗПЪЛНИТЕЛЯ.

Чл. 17. ВЪЗЛОЖИТЕЛЯТ има право да отменя и възлага допълнително да бъдат коригирани част от извършените строителни работи от ИЗПЪЛНИТЕЛЯ в процеса на изпълнението в съответствие с техническата спецификация, където е приложимо.
           Чл. 18. ВЪЗЛОЖИТЕЛЯТ се задължава да уведоми ИЗПЪЛНИТЕЛЯ за лицата, които ще упражняват контрол на обекта.

VI. ПРИЕМАНЕ НА ОБЕКТА

Чл. 19.  Обектът се счита окончателно предаден на ВЪЗЛОЖИТЕЛЯ със съставянето на протокол Констативен акт (Образец 19) за приемане на договорените работи.

Чл. 20.  (1) ВЪЗЛОЖИТЕЛЯТ има право да откаже да приеме обекта или отделни работи по него, ако открие съществени недостатъци.


(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата, поради отстраняването на недостатъците.

VII.ФОРСМАЖОРНИ ОБСТОЯТЕЛСТВА


Чл. 21. Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.


Чл. 22. Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.


Чл. 23.  Страната, която не може да изпълни задължението си поради непреодолима сила, е длъжна в тридневен срок от настъпването и да уведоми другата страна в какво се състои непреодолимата сила и какви са възможните последици от нея.  При неуведомяване в срок съответната страна дължи обезщетение за вреди.


Чл. 24.  (1) При спиране на строителството вследствие на непреодолима сила, предвидените в предходния член срокове се увеличават със срока на спирането.


(2) Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.


(3) Ако непреодолимата сила, съответно спирането по предходната алинея, продължи повече от 30 дни и няма признаци за скорошното ѝ преустановяване, всяка от страните може да прекрати за в бъдеще договора, като писмено уведоми другата страна.

VIII.   КОНТРОЛ


Чл. 25. (1) ВЪЗЛОЖИТЕЛЯТ може по всяко време да осъществява контрол по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.


(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от поръчката.

IX . НОСЕНЕ НА РИСКА


Чл. 26.  (1) Рискът от случайно погиване или повреждане на извършено строителство, конструкции, материали, строителна техника и др. подобни се носи от ИЗПЪЛНИТЕЛЯ.


(2) ВЪЗЛОЖИТЕЛЯТ носи риска от погиване или повреждане на вече приетото СМР, ако погиването или повреждането не е по вина на ИЗПЪЛНИТЕЛЯ и последният не е могъл да го предотврати.

                                               X . ГАРАНЦИОННИ УСЛОВИЯ

Чл. 27. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове по чл. 20, ал. 4 от Наредба № 2/31.07.2003 г. и съгласно приетата от ВЪЗЛОЖИТЕЛЯ оферта. 

(2) Гаранционните срокове по ал. 1 започват да текат съгласно чл. 20, ал. 3 от Наредба № 2/31.07.2003 г.


(3) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до три дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок.

(4) При неизпълнение на задълженията, визирани в ал. 3 от страна на ИЗПЪЛНИТЕЛЯ, ВЪЗЛОЖИТЕЛЯТ наема други лица срещу заплащане по пазарни цени за сметка на ИЗПЪЛНИТЕЛЯ.        
                                        XI. НЕИЗПЪЛНЕНИЕ.  ОТГОВОРНОСТ
Чл. 28. При неизпълнение на задълженията по настоящият договор, ИЗПЪЛНИТЕЛЯТ дължи неустойка в размер на 0.1 % за всеки просрочен ден, но не повече от 10% от стойността на договора, а също така носи отговорност за причинените вреди, съгласно гражданското законодателство на Република България.

Чл. 29. В случай на неизпълнение от страна на ИЗПЪЛНИТЕЛЯ, на посочените в гл. VI от настоящия договор задължения, ВЪЗЛОЖИТЕЛЯТ има право, след изпращане на уведомително писмо, да прекрати договора.

                                         XII.  ПРЕКРАТЯВАНЕ НА ДОГОВОРА

Чл. 30.  Действието на този договор се прекратява:

1. С изтичане на срока на действие на договора по чл. 2, ал. 1;
2. По взаимно съгласие между страните, изразено в писмена форма;

3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. С окончателното му изпълнение;

6. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;
7. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

7.1. забави изпълнението на някое от задълженията си по договора с повече от 30 дни;

7.2. не отстрани в разумен срок, определен от ВЪЗЛОЖИТЕЛЯ, констатирани недостатъци;

7.3. не изпълни точно някое от задълженията си по договора;

7.4. използва подизпълнител, без да е декларирал това в офертата си или използва подизпълнител, който е различен от този, посочен в офертата му, извън случаите по чл. 66, ал. 14 от ЗОП;

7.5. бъде обявен в несъстоятелност или когато е в производство по несъстоятелност или ликвидация.

Чл. 31. Ако стане явно, че ИЗПЪЛНИТЕЛЯ ще просрочи изпълнението на възложената работа с повече от 30 дни или няма да извърши строително - монтажните работи по уговорения начин и с нужното качество, ВЪЗЛОЖИТЕЛЯТ може да развали договора.  В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

                                          XIII.  ЗАКЛЮЧИТЕЛНИ РАЗПОРЕДБИ

Чл. 32. Всяка от страните по този договор се задължава да не разпространява информация за другата страна, станала ѝ известна при или по повод изпълнението на този договор.


Чл. 33. (1) Ако при извършване на строителството възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.


(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.


(3) Когато препятствията са по независещи и от двете страни причини, разноските по отстраняването им се поемат по равно.


Чл. 34.  Всички съобщения между страните във връзка с този договор следва да бъдат в писмена форма.


Чл. 35.  Нищожността на някоя клауза от договора или на допълнително уговорени условия не води до нищожност на друга клауза или на договора като цяло.


Чл. 36. Всички спорове възникнали при изпълнението на договора ще бъдат решавани чрез двустранни преговори. В случай, че не се постигне взаимно споразумение те ще се решат, съгласно българското законодателство.


Чл. 37.  За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор се прилага българското гражданско и търговско право, като страните уреждат отношенията си чрез споразумение.


Чл. 38. Като неразделна част от настоящия договор се считат ценовото и техническото предложение към оферта на ИЗПЪЛНИТЕЛЯ, подадена при участието му в събирането на оферти с обява по реда на ЗОП, обявено от МБАЛ „Живот +“ ЕООД гр. Крумовград за изпълнението на обект: „Частична подмяна на дограма, топлоизолация и ремонт на част от покрива на сграда на МБАЛ „Живот +“ ЕООД, включващ Блок „Г“, топла връзка между Блок „Г“ и Блок „В“  и подмяна на дограма на операционна зала към АГО“.
Чл. 39. Изменение на сключен договор за обществена поръчка се допуска по изключение, при условията на Закона за обществените поръчки.

Този договор се сключи в три еднообразни оригинални екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ .

ЗА ВЪЗЛОЖИТЕЛ: ………………                         ЗА ИЗПЪЛНИТЕЛ:…………………

Управител на МБАЛ „Живот +“ ЕООД                                               ………................... 
                      (Д-р Мария Иванова)                                                       (.................................)

